Глен Клоуз
Глен Клоуз () е американска театрална, филмова и телевизионна актриса , носителка на 3 награди „Златен глобус“, Гилдията на филмовите актьори“ и „Изборът на публиката“, „Давид ди Донатело“, „Златна камера“ и „Сателит“, по три награди „Еми“ и „Тони“,  номинирана е за награда на „БАФТА“, две награди „Сатурн“, три награди „Грами“ и 7 номинации „Оскар“.

Известни филми с нейно участие са „Светът според Гарп“, „Големият студ“, „Фатално привличане“, „Опасни връзки“, „101 далматинци“, „Еър Форс едно“, „Албърт Нобс“, сериалите „Щитът“, „Щети“ и други.

Биография 
Глен Клоуз е родена на 19 март 1947 г. в Гринуич, щата Кънектикът, в семейството на Бетин и Уилям Клоуз. Родителите ѝ са от светско общество, майка ѝ е филантроп, а баща ѝ е хирург. Глен има две сестри на имена Джеси и Тина и един брат на име Санди. Борсовият агент и председател на Американската болнична асоциация Едуард Бенет Клоуз е неин дядо по бащина линия. Той е женен за наследницата на компанията „Post Cereals“, Марджъри Мериуедър Поуст, като по този начин Глен Клоуз е роднина на режисьора и сценарист Престън Стърджис, който е женен за Елинор Поуст Хътън – дъщеря на Марджъри Поуст и доведена сестра на Дина Мерил. Тя е също така втора братовчедка на актрисата и модел Брук Шийлдс и далечна роднина на принцеса Даяна.

Когато е на тринадесет години семейството ѝ се премества в Белгийско Конго, където баща ѝ e ръководител на клиника и личен доктор на президента на Заир/Конго Мобуту Сесе Секо. В този период живота ѝ е разделен между Африка и Швейцария, където учи в местно училище. По-късно учи в престижната частна гимназия Чоут Роузмъри Хол в Уелингфорд, Кънектикът, където играе в постановки и се присъединява към трупа. След това учи в колежа „Уилям и Мери“, в който е член на дружеството „Фи Бета Капа“. Дипломира се през 1974 г. със специалност антропология.

Кариера 
След дипломирането си, през 1974 г. се присъединява към трупата на „Phoenix Theatre“ в Ню Йорк, с която участва в различни театрални постановки. В театъра е забелязана от режисьора Джордж Рой Хил, който ѝ предлага роля за филма си „Светът според Гарп“. Това е дебютната ѝ кино роля, за която получава и първата си номинация за награда „Оскар“ в категория „най-добра поддържаща женска роля“.

Клоуз изиграва няколко впечатляващи роли в киното, като например аристократката-интригант мадам дьо Мертьой в „Опасни връзки“ или умопобърканата редакторка Алекс във „Фатално привличане“. Има шест номинации за „Оскар“: за „най-добра главна женска роля“ в „Опасни връзки“, „Фатално привличане“ и „Албърт Нобс“ и за „най-добра „поддържаща женска роля“ в „The natural“, „Големият студ“ и „Светът според Гарп“.

През 90-те години Клоуз приема нови предизвикателства, този път в американската телевизия. Участва в добре приетата драма „Sarah, Plain and Tall“ (1991) и в двете ѝ продължения, както и в „Serving in Silence: The Margarethe Cammermeyer Story“ (1995). За тези роли е номинирана и печели награди „Еми“ и номинирана за награди „Златен глобус“.

Общо в кариерата си Глен Клоуз е номинирана за 13 награди „Златен глобус“ (печели две), 14 награди „Еми“ (печели три) и 7 номинации „Оскар“.

Избрана филмография

Кино

Телевизия

Източници

Външни препратки 
 
 

Американски актриси
Американски театрални актьори и актриси
Американски озвучаващи актриси
Носители на Златен глобус
Носители на награда Еми
Американски общественици
Почетни граждани на Монтевидео
Хора от Гринуич (Кънектикът)
Родени в Кънектикът